ขอเชิญชวนปชช.ร่วมกิจกรรมจิตอาสาพระราชทาน "วันพ่อแห่งชาติ" วันที่ 3-5 ธ.ค.นี้
เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 ข้าราชบริพารในพระองค์ฯ พร้อมด้วย จิตอาสาภาครัฐ จิตอาสาภาคเอกชน และจิตอาสาภาคประชาชน ร่วมกันจัดกิจกรรม จิตอาสาพระราชทาน "วันพ่อแห่งชาติ" 5 ธันวาคม 2565 ขึ้นระหว่างวันที่ 3 - 5 ธันวาคม 2565 ช่วงเวลา 08.30 - 16.30 น. จำนวน 9 แห่ง ดังนี้ชุมชนรอบเขตพระราชฐาน พื้นที่กรุงเทพมหานคร จำนวน 4 แห่ง ประกอบด้วยศูนย์ราชการกรุงเทพมหานคร (เกียกกาย) เขตดุสิต กรุงเทพฯชุมชนท่าเตียน-พื้นที่วิทยาลัยเทคโนโลยีตั้งตรงจิตรพณิชยการ เขตพระนคร กรุงเทพฯวิทยาลัยเทคนิคดอนเมือง เขตดอนเมือง กรุงเทพฯวัดปทุมวนาราม ราชวรวิหาร เขตปทุมวัน กรุงเทพฯชุมชนรอบเขตพระราชฐาน พื้นที่ตามภูมิภาค จำนวน 5 แห่ง ประกอบด้วยลานจอดรถหน้าพระราชวังบางปะอิน จว.พระนครศรีอยุธยากก.2 บก.สอ.บช.ตชด. (ค่ายนเรศวร ส่วนที่ 2) จว.ประจวบคีรีขันธ์รร.บ้านงิ้วด่อนราษฎร์สามัคคีบำรุง ต.งิ้วด่อน อ.เมืองสกลนคร จว.สกลนครประตูท่าแพ จว.เชียงใหม่ศาลาศิลปาชีพ พระตำหนักทักษิณราชนิเวศน์ จว.นราธิวาสทั้งนี้ กิจกรรมประกอบด้วย การเชิญถุงพระราชทาน ให้กับผู้พิการ และผู้ป่วยติดเตียง ในชุมชนรอบเขตพระราชฐาน และ กิจกรรมจิตอาสาพระราชทาน ให้บริการประชาชน ณ สถานที่จัดกิจกรรมในแต่ละพื้นที่ เช่น บริการทางการแพทย์(ตรวจโรคทั่วไป/COVID-19/การตรวจ ATK/ การแจกหน้ากากอนามัย การบริการทันตกรรม ตรวจวัดสายตา) เป็นต้นนอกจากนี้ ยังมีโรงครัวพระราชทาน การบริการซ่อมบำรุงเครื่องใช้ไฟฟ้าและจักรยานยนต์ บริการตัดผมฟรี การแสดงดนตรี การแสดงนิทรรศการเฉลิมพระเกียรติฯ การฝึกสอนเสริมสร้างอาชีพขั้นพื้นฐาน และกิจกรรมนันทนาการ อาทิ การวาดรูป ปั้นแป้ง ฯลฯทั้งนี้ ขอเชิญชวนประชาชน เข้าร่วมกิจกรรมตามวัน เวลา และสถานที่ดังกล่าว ทั้ง 9 แห่ง อย่างพร้อมเพรียงกัน